Document ID: 31989R3788

KOMISSION ASETUS (ETY) N:o 3788/89,
annettu 15 päivänä joulukuuta 1989,
oliiviöljyn varastointisopimusten järjestelmän soveltamista koskevista yksityiskohtaisista säännöistä annetun asetuksen (ETY) N:o 314/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 20 d artiklan 4 kohdan,
sekä katsoo, että
komission asetuksessa (ETY) N:o 314/88(3) vahvistetaan varastointisopimusten järjestelmän soveltamista koskevat yksityiskohtaiset säännöt,
saadun kokemuksen perusteella olisi säädettävä varastointisopimusten tekemisestä säädettyjen edellytysten lieventämisestä siten, että kyseiset toimenpiteet voisivat käynnistyä nopeammin; olisi myös suotavaa mukauttaa tämä järjestelmä paremmin kunkin tuottajajäsenvaltion erityistilanteeseen,
tämän vuoksi olisi muutettava asetus (ETY) N:o 314/88, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 314/88 1 artiklan ensimmäinen kohta seuraavasti:
"Jos tuotantovaiheen hinnat yhden tai useamman tuottajajäsenvaltion tärkeimmillä markkinoilla ovat vähintään 15 päivän ajan lähellä kyseisessä jäsenvaltiossa tai kyseisissä jäsenvaltioissa voimassa olevaa interventiohintaa yhden tai useamman interventioon tarjottavan oliiviöljylaadun osalta ja ne uhkaavat tämän tuotteen saatavuuden vuoksi pudota interventiohinnan alapuolelle, voidaan päättää, että kyseisistä laaduista voidaan tehdä varastointisopimuksia meneillään olevan markkinointivuoden aikana kyseisessä jäsenvaltiossa tai kyseisissä jäsenvaltioissa."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1989.

Labels: 3
2
17